Aalborg Stiftstidende, 1838-04-07
Blandede Efterretninger. Procurator R. Knudsen i Odense har, ved i sit her forhen omtalte Skrift. Om den nu herskende Næringsløshed, at anføre som væsentlig Aarsag hertil,de Næringsdrivendes hyppige Mangel paa tilstrækkelig Duelighed og Kraft til behørigt at drive deres Haandtering, hentet sine Betragtninger i saa Henseende nærmest fra Haandværkstanden, som den meest talrige og som den af hiint Onde meest hjemsøgte. Disse Betragtninger ere saa rigtige og interessante, at vi ikke tvivle om, at et Udtog deraf vil være vore Læsere kjærkommen. - Efter i Almindelighed at have fremsat, hvad Tidens Fremskridt fordrer af Kjøbstædhaandværkeren og hvad der mangler denne nu i at opfylde disse Fordringer, yttrer Forf. Antaget at en Haandværker etablerer sig som Mester, uden at han eier nogen Formue og uden at han besidder meer end den blot haandlige, laugsmæssige Duelighed, da bliver Alt smaat og indskrænket, hans Værksdrivt er i Almindelighed indskrænket til hans egne Hænder og den Hjælp, han kan faae af en Læredreng. Antaget imidlertid i Exemplet det Allerbedste, at hans 1 Profession ikke fordrer særdeles Formue ved Estableringen, at han er noget fortrinlig duelig, at han har arbeidet i flere store Stæder osv., da vil det i Førstningen gaae godt, han faaer endeel Arbeide og han kan holde Svende; men, boer han i en lille Kjøbstad, seer han der ei Andres fortrinlige Arbeider, har han ei Raad til, ved Læsning af techniske Skrifter, at udvide sine Kundskaber, da skrider Professionen frem, medens han bliver staaende. For han ret veed deraf, er han tilbage og tabet sit Arbeide, efterhaanden som Nye etablere sig, og Det, han i sin Drenge= og Svendetid har lært at gjøre, ophører at være det Gjældende. Som blot Maskine, maa han deele Maskinens almindelige Lod, ikke at kunne uddannes videre, men finde sig, i, efter nogle Aars Forløb, at vige Pladsen for Nyere. - Besad han Formue og kunde han oprette og grundlægge en nogen antagelig Værksdrivt, da vilde det være anderledes. En noget formuende Haandværksfamilie, hvis Bedrift er i noget god Orden, see vi ofte at bestaae, uagtet Mesteren selv ikke er arbeids dygtig. Han kan holde duelige Folk, have En til at forestaae Værkstedet; det er Formuen, der virker, og ikke just enhver ny Begynder kan strax fortrænge ham. Men, er han uformuende og det Hele beregnet paa hans eget personlige Arbeide alene, saa er Alt tabt, naar hans egen Arbeidsduelighed er tabt; han er da i omtrent samme Stilling som den simple Arbeidsmand, hvis Kræfter ikke længer ville tilstrække. Betænke vi, paa hvormange af vore Haandværkere, der leve i trange Kaar, Ovenstaaende kan anvendes, da maae vi vistnok erkjende, at et meget stort Antal af dem bringe Stoffet til Sygdommen med sig ved deres Establering. - Forhen kan den blot laugsmæssige Dannelse have været meer end tilstrækkelig: Middelstanden var i Forhold ikke saa talrig og Trængselen om Næringsdrivterne i Kjøbstæderne ikke saa stor. Tingene vare ei saa hyppig Forandring underkastede, hverken i Slags eller Beskaffenhed. Saaledes som Haandværkeren havde som Dreng og Svend lært at gjøre Tingene, kunde han fordetmeste vedblive at gjøre dem hele sin Levetid. Jkke heller var man da saa nøieseende med Arbeidet. - Men Omstændighederne have nu aldeles forandret sig, Middelstanden er bleven talrig, Trængselen om Næringsdrifter, ne er stor. Efter Freden er Fabrikvæsenet i Udlandet fremtraadt med en overordentlig Kraft; nye Slags Ting fremkomme dagligen og fortrænge de ældre. Det Nye er som oftest Gienstand, for Fabrikdrift, vel og fordetmeste for Maskinvirksomhed. Tolden kan ikke være tilstrækkelig Modvægt imod den haarde Concurrence, Haandværkerne underkastes af udenlandske Fabrikker, Haandværksdriften maa derfor optræde med større Kraft ved i Forhold færre, men større Værksdrifter og ved en høiere Dannelse hos Haandværkerne. Under Haandværksdriftens nuværende saa vidtløftige Udparcellering i lutter Huuslodder, i lutter smaae Værksdrifter, synes den kun meer og meer at maatte blive et Rov for den udenlandske Fabrikdrift. En blot laugs mæssig Dannelse vil nu ei kunne være tilstrækkelig, saalidet for Næringsdrifterne som for de Vedkommende selv. Den vil ei være tilstrækkelig til at forebygge et altfor talrigt Mesterskab og for stor Concurrence. (Forts.)